CELEX: 62019CN0672
Language: mt
Date: 2019-09-10 00:00:00
Title: Kawża C-672/19: Talba għal deċiżjoni preliminari mressqa mill-Conseil du Contentieux des Étrangers (il-Belġju) fl-10 ta’ Settembru 2019– X vs État belge

4.11.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 372/25
            
         
      Talba għal deċiżjoni preliminari mressqa mill-Conseil du Contentieux des Étrangers (il-Belġju) fl-10 ta’ Settembru 2019– X vs État belge
      (Kawża C-672/19)
      (2019/C 372/27)
      Lingwa tal-kawża: il-Franċiż
      
         Qorti tar-rinviju
      
      Conseil du Contentieux des Étrangers
      
         Partijiet fil-kawża prinċipali
      
      
         Rikorrent: X
      
         Konvenut: État belge
      
         Domandi preliminari
      
      
                  1)
               
               
                  L-indikazzjoni fl-Artikolu 34(5) tad-Direttiva (UE) 2016/801 (1), li l-kontestazzjoni legali prevista f’dan l-artikolu għandha ssir “f’konformità mal-liġi nazzjonali” għandha tiġi interpretata fis-sens li huwa l-leġiżlatur nazzjonali biss li għandu jiddetermina l-modalitajiet ta’ din il-kontestazzjoni legali mingħajr ma l-qorti nazzjonali għandha l-obbligu tivverifika jekk dawn il-modalitajiet humiex konformi mad-dritt għal rimedju effettiv fis-sens tal-Artikolu 47 tal-Karta tad-Drittijiet Fundamentali tal-Unjoni Ewropea?
               
            
                  2)
               
               
                  
                              a)
                           
                           
                              Jekk ir-risposta għall-ewwel domanda tkun negattiva, il-kontestazzjoni legali prevista fl-Artikolu 34(5) tad-Direttiva 2016/801 għandha, sabiex tkun effettiva fis-sens tal-Artikolu 47 tal-Karta, tinkludi possibbiltà ta’ aċċess fil-każijiet kollha għal proċedura ta’ kontestazzjoni legali eċċezzjonali, imwettqa fil-kundizzjonijiet tal-urgenza estrema, meta l-persuna kkonċernata turi li hija eżerċitat id-diliġenza kollha meħtieġa u li l-osservanza tat-termini neċessarji għat-twettiq ta’ proċedura ordinarja tista’ tfixkel l-iżvolġiment tal-istudji inkwistjoni?
                           
                        
                              b)
                           
                           
                              Jekk ir-risposta għal din id-domanda tkun negattiva, l-istess risposta negattiva għandha tingħata meta l-assenza ta’ deċiżjoni f’terminu qarib toħloq ir-riskju li l-persuna kkonċernata titlef b’mod irrimedjabbli sena ta’ studju?
                           
                        
            
                  3)
               
               
                  Jekk ir-risposta għall-punt (a) jew (b) tat-tieni domanda tkun affermattiva, il-qorti nazzjonali għandha l-obbligu tipprivileġġa interpretazzjoni tal-liġi li tkun konformi mal-għan tad-Direttiva 2016/801 sabiex tasal għal soluzzjoni li tkun konformi mal-għan li din trid tilħaq, billi taċċetta li teżamina skont il-kundizzjonijiet tal-urġenza estrema talba għas-sospensjoni tal-eżekuzzjoni ta’ deċiżjoni prevista fl-Artikolu 20 ta’ din id-direttiva, meta x-xogħol preparatorju tal-liġi jista’ jindika li din ma kinitx l-intenzjoni tal-leġiżlatur?
               
            
                  4)
               
               
                  Jekk ir-risposta għall-ewwel domanda tkun negattiva, il-kontestazzjoni legali prevista fl-Artikolu 34(5) tad-Direttiva 2016/801 tobbliga lill-Istati Membri, sabiex ikunu konformi mal-Artikolu 47 tal-Karta, jipprevedu li f’ċerti każijiet il-qorti tista’ tordna lill-awtorità toħroġ il-viża?
               
            
         (1)  Direttiva (UE) 2016/801 tal-Parlament Ewropew u tal-Kunsill tal-11 ta’ Mejju 2016 dwar il-kundizzjonijiet ta’ dħul u residenza ta’ ċittadini ta’ pajjiżi terzi għall-finijiet ta’ riċerka, studji, taħriġ, servizz volontarju, skemi ta’ skambju ta’ skulari jew proġetti edukattivi u au pairing (ĠU 2016, L 132, p. 21).